18 beseer, een dood toe voertuie bots | Maroela Media
Talle mense is reeds dié langnaweek op die land se paaie dood of beseer en nooddienspersoneel moet oor die hele land bontstaan om op ongelukstonele te help.
Een van dié ongelukke het Saterdagmiddag op die R54 tussen Fochville en Potchefstroom plaasgevind toe 'n motor en 'n minibus reg van voor gebots het.
Werner Vermaak, woordvoerder van ER24, sê paramedici van ER24, nooddienswerkers van Noordwes en brandweerdienste is omstreeks 12:00 na die toneel ontbied. By hul aankoms het hulle gevind dat die bestuurder van die motor reeds aan sy veelvuldige beserings beswyk het.
"'n Swanger vrou in die motor het matige beserings opgedoen, terwyl 'n driejarige dogtertjie op die toneel kritiek beseer is. Daar word verneem dat die dogtertjie ook in die motor was ten tyde van die botsing," sê Vermaak. 'n ER24 Oneplan- mediese helikopter is ontbied om haar na 'n hospitaal te neem.
Minstens 16 mense wat in die minibus was, is ook op die toneel behandel. Hul beserings het van gering tot matig gewissel. Hulle is later met verskeie ambulanse na hospitale geneem.
Dit maak my woedend. En hoor ons ooit die oorsaak van so botsing. Nee, want dit is dan ou nuus. Altyd minibus taxies betrokke.
Ek stem saam met jou!!
….. en na al die verwoesting wat gesaai is, is daar nou 'n weduwee wat aan haar 3jarige en ongebore baba moet verduidelik dat Pappa nie huistoe kom nie. Hartverskeurend ?
ek kan maar net raai die taxi het weer verby gegaan waar hy nie moes nie. ek het sovele taxis gesien wat oor sperstrepe ry en op blinde hoogtes en draaie net eenvoudig van agter verby gaan. somtyds ook as verkeer van voor aankomend is. Dit help nie jy doen alles uit die boeke om n lisensie te bekom en daarna ry jy soos n maniak nie. Jy kan vinnig en veilig bestuur en stadiger soos n blindemol wat alle veiligheid by die venster uitgooi.